Albatrossi
Kas, pyydystetyks merimiehet huviksensa
 saa joskus albatrossin, laivaa saatelleen
 veen yli suolaisen. He taajoin parvinensa
 tuon ympäröivät vieraan, ylhäält’ eksyneen.

 Ja kannell’ avutonna, häpeissänsä laahaa
 nyt lintu ruumistaan – tuo veikko pilvien.
 Kuin raskait’ airoja, niin kupeillansa raahaa
 se taakkaa hervotonta valkosiipien.

 Nyt horjut, ylväs lentäjä, kuin oma varjos,
 viel’ äsken ihana, nyt rujo, irvokas.
 Mies sulle julkeana piippunysää tarjos,
 ja toinen matkii sua, ilmain kuningas.

 Oi, nähkää runoilija linnuss’ uhmakkaassa:
 hän nuolta nopeammin myrskyyn rynnistää,
 mut parvess’ ihmisten kun alhaall’ on hän maassa,
 hän siipiensä painon alle rammaks’ jää!

(Kokoelmasta »Silmästä silmään».)

Charles Baudelaire
Runot
Uuno Kailas

cs:Výbor z Květů zla II./Albatros
de:Der Albatros (übersetzt von George)
el:Το Αλμπατρός
es:El albatros
fr:Les Fleurs du mal/1861/L’Albatros
hu:Az albatrosz
ja:信天翁
pt:O albatroz
ro:Albatrosul
ru:Альбатрос (Бодлер/Якубович)
ru:Альбатрос (Бодлер/Чюмина)
sr:Шарл Бодлер - Албатрос